Sangen ble spilt inn under 17 innspillingsøkter i fire forskjellige studioer i løpet av tre perioder i 1966. Den første økten ble påbegynt 17. februar, men sangen ble midlertidig lagt til side 25. februar til fordel for arbeidet med . De andre medlemmene av The Beach Boys var forundret over at Brian Wilson ikke ønsket å ha med sangen på det nye albumet. Nye innspillinger ble gjort mellom 24. mai og 18. juni, etter utgivelsen av , men nok en gang ble sangen lagt unna. Fra 24. august ble de siste innspillingene startet, og i september ble 90 timer med bånd gjennomhørt og redigert ned til sangens tre minutter og 39 sekunder. Det ble også benyttet uvanlige instrumenter til popmusikk å være, blant annet cello og theremin.